# ADÁSVÉTELI SZERZŐDÉS

amely létrejött egyrészről: **az Országgyűlés Hivatala**

Székhely: 1055 Budapest, Kossuth Lajos tér 1-3.

Adószám: 15300014-2-41

Számlaszám: MÁK 10032000-01400805-00000000

Képviseli: ………………………………………..

mint vevő, a továbbiakban: **Vevő**

másrészről: a(z) ………………………………………..…

Székhely: ……………………………………

Cg: …………………………………………….

Adószám: ……………………………………

Bankszámlaszám: …………………………

Képviseli: ………………………………….

mint eladó, a továbbiakban: **Eladó**

együttesen: felek között, az alulírott napon és helyen, **„Belföldi kiadású új vagy újszerű állapotú könyvek beszerzése (681/2/2017)”** tárgyában, a következő feltételekkel.

1. **A szerződés tárgya**

Az Eladó a jelen Szerződés alapján vállalja a Szerződés 1. számú mellékletében felsorolt, a Szerződés 5.2. pontjában meghatározott követelményeknek megfelelő, 1951-től 2017-ig megjelent új vagy újszerű állapotú könyvek beszerzését az Országgyűlés Hivatala részére egy-egy példányban, továbbá a köteteknek a Vevővel egyeztetett ütemezésben történő helyszínre szállítását és tételes átadását.

1. **A vételi jog**
   1. Vevőt vételi jog illeti meg a Szerződés 2. sz. mellékletében felsorolt … db cím szerinti kötetre.
   2. A vevő a jelen szerződés aláírásával, külön megrendelés elküldése nélkül megrendeli a 2. sz. mellékletben felsorolt köteteket az ott feltüntetett egységáron, a 4.3. pontban meghatározott értékben.
   3. Vevőt vételi jog illeti meg a Szerződés 2/Amellékletében felsorolt … db cím szerinti kötetre azzal a feltétellel, hogy a szerződés időtartama alatt beszerezhetővé, és legkésőbb 2018. május 31-ig szállíthatóvá válnak. (a darabszámok a végleges ajánlat alapján kerülnek meghatározásra.)
2. **Teljesítési határidők**
   1. Az Eladó kötelezettséget vállal arra, hogy az 1. sz, és 2. sz. mellékletben felsorolt köteteket 300-600 tételből álló egységekben, havonta egy alkalommal, a 2/A sz. mellékletben felsorolt köteteket a beszerezhetővé válásukat követő első szállítási ütemben szállítja a Vevő részére.
   2. Az Eladó a kötbér visszatérítése mellett jogosult a 2. sz. mellékletben felsorolt, a kötbérterhes határidőre le nem szállított köteteket legkésőbb **2018. május 31-ig** szállítani a Vevő részére.
   3. A 2. számú mellékletében felsorolt kötetek átadásának kötbérterhes határideje: **2018. május 31.** (A teljesítés elmaradása esetén: meghiúsulási kötbér kerül érvényesítésre
   4. számú és 2/A számú mellékletében felsorolt kötetek Megrendelő részére történő átadásának kötbérterhes véghatárideje **2018. május 31.** (késedelem esetén: késedelmi kötbér kerül érvényesítésre.)
   5. A Szerződő Felek által kölcsönös megállapodással írásban meghatározott, kötbérterhesnek nem minősülő szállítási határidők kölcsönös írásbeli megállapodással, írásban módosíthatók, ideértve az előteljesítés lehetőségét is.
3. **A szerződéses ár**
   1. A jelen Szerződés alapján történő kötelezettségvállalás összege: ……………………. Ft + ÁFA (Az 1. 2. sz. és 2/A. sz. mellékletekben meghatározott ajánlati árak összege)
   2. A Szerződés 1. számú mellékletében felsorolt címekhez tartozó kötetek ára mindösszesen: …………………..- Ft + ÁFA.

(A teljesítési biztosíték alapja.)

* 1. A Szerződés 2. sz. mellékletében és 2/A sz. mellékletében felsorolt címekhez tartozó kötetek ára mindösszesen: …………………..- Ft + ÁFA.
  2. A Szerződés 1. sz, 2. sz és 2/A sz. mellékleteiben meghatározott egységárak magukban foglalják a szerződés teljesítéséhez szükséges összes költséget, különös tekintettel a csomagolásával és a köteteknek a teljesítés helyére történő szállításával járó költségekre, és a Szerződés időtartama alatt semmilyen jogcímen sem emelhetők.
  3. A Vevő a jelen Szerződésben meghatározott árakon felül egyéb költségeket a szerződésben foglalt szolgáltatásokkal kapcsolatban nem térít meg.
  4. Az Eladó nem jogosult a Vevővel szembeni igényérvényesítésre amennyiben a szerződés alapján történő kifizetés nem éri el a 4.1. pontban meghatározott keretösszeget.

1. **A teljesítés helye, módja, igazolása**
   1. Szállítási cím: Országgyűlés Hivatala, Országgyűlési Könyvtár 1055 Budapest, Kossuth L. tér 1-3.
   2. Az Eladó köteles a Vevő részére kifogástalan minőségű, új, vagy újszerű állapotú, könyvtári használatra alkalmas, sérülésmentes, nem szennyezett, nem gyűrött, nem dedikált, vagy egyéb kézírásos bejegyzéssel ellátott, korábbi tulajdonlás feltüntetése nélküli, a szerződés 1. sz., 2. sz. és 2/A sz. mellékleteiben foglaltaknak megfelelő köteteket szállítani. A szerződésben maghatározott kiadásútól eltérő kiadású kötet a Vevővel történt írásbeli egyeztetést követően szállítható.
   3. Az Eladó kötelezettséget vállal arra, hogy a Megrendelőnek szállítandó kötetek mennyiségét, minőségét és a Szerződésben foglaltaknak való megfelelőségét a csomagolás előtt ellenőrzi.
   4. Az Eladó a köteteket az 5.6. pont szerinti jegyzék sorrendjében csomagolja, és a csomagoláson rögzíti e jegyzék egy másolatát.
   5. Eladó olyan csomagolásban szállítja a köteteket, amely alkalmas azok épségének megóvására a szállítás és tárolás alatt.
   6. Az Eladó kötelezettséget vállal arra, hogy a kötetek tervezett szállításának időpontját legalább 7 naptári nappal megelőzően, a Vevő kapcsolattartói részére e-mailben bejelenti a szállítás tervezett időpontját, valamint a szállítandó köteteket a Szerződés 1. sz., 2. sz. és 2/A sz. melléklete alapján készített, az egységárakat is tartalmazó jegyzékkel. Az egyes. mellékletekben felsorolt kötetek egy alkalommal történő szállítása esetén mellékletenként külön jegyzék készítése és külön csomagolás szükséges. A szállítás a Vevő e-mailben történő jóváhagyása alapján kezdhető meg a tervezett időpontban.
   7. A kötetek átadás-átvétele a kötetek helyszínre szállítását követő 15 naptári napon belül, az előző pontban említett jegyzék alapján készült, a mennyiségi és a látható hibákat is tartalmazó, tételes, mindkét fél által aláírt átadás-átvételi jegyzőkönyvvel történik.
   8. A Vevő átvételkor ellenőrzi a kötetek minőségét a Szerződés 5.2. pontjában meghatározott szempontok alapján, és a nem megfelelő állapotú kötetek átvételét megtagadja, és az előző jegyzőkönyvben dokumentálva visszaadja az Eladónak. Az átvétel megtagadásának indokát az átadás-átvételi jegyzőkönyvben rögzíteni kell.
   9. Amennyiben a kötet nem felel meg az 5.2. pontban meghatározott követelményeknek, úgy annak átvételét a Vevő visszautasítja, és az átvétel megtagadásának indoka az érintett kötet pontos megjelölésével rögzítésre kerül az átadás-átvételi jegyzőkönyvben.
   10. Az Eladó kötelezettséget vállal arra, hogy mindent megtesz azért, hogy szerződéses kötelezettségének eleget téve a szállítás során esetleg megsérülő, vagy az 5.2 pontban foglaltaknak egyéb okból nem megfelelő köteteket megfelelő állapotú – adott esetben más kiadású – példányokra cserélje. A kicserélés térítésmentes. Más kiadású kötet szállítására a Vevővel történt előzetes, írásbeli egyeztetés alapján van lehetőség.
   11. Az átvétel során adott megrendelői nyilatkozat nem jelent lemondást a szavatossági igények későbbi érvényesítéséről. Eladó szavatossági kötelezettsége alapján, a Vevő felszólítása alapján köteles a hibás kötetek kicserélésére, ide nem értve az átvételt követő meghibásodás esetét.
2. **Fizetési feltételek**
   1. A vevő előlegfizetést nem teljesít.
   2. Számla kiállításra az 5.7. pont szerinti átadás-átvételi jegyzőkönyvek alapján kerülhet sor.
   3. A számlákat minden esetben az általános forgalmi adóról szóló törvénynek, a teljesítéskor hatályos rendelkezései alapján kell kiállítani. A számlát HUF devizanemben szükséges kiállítani, a számlán soronként kell feltüntetni a könyv címét, a nettó árat, az ÁFA összegét és a bruttó árat oly módon, hogy a számlára az ajánlatkérő utólag a kötetek leltári számát is fel tudja vezetni.
   4. A Vevő kizárólag a jelen szerződésben foglaltaknak és az általános forgalmi adóról szóló törvény rendelkezéseinek megfelelően kiállított, eredeti, papír alapú számla alapján teljesít fizetést.
   5. A számlán a vevő nevét, címét és adószámát a következők szerint kell feltüntetni: Országgyűlés Hivatala, 1055 Budapest, Kossuth L. tér 1-3., adószám: 15300014-2-41. A szála kézbesítési címe: Országgyűlés Hivatala Országgyűlési Könyvtár, 1055 Budapest, Kossuth L. tér 1-3.
   6. Vevő a számlák tekintetében az adózás rendjéről szóló 2003. évi XCII. törvény 36/A §-36/B §-aiban foglaltak alkalmazásával köteles az ellenszolgáltatást teljesíteni.
   7. Az adózás rendjéről szóló 2003. évi XCII. törvény (Art.) 36/A §-a értelmében – a havonta nettó módon számított 200.000,- forintot meghaladó kifizetésnél – a számlák kifizetésének feltétele a tényleges kifizetést megelőző 30 napnál nem régebben kelt nemlegesnek minősülő együttes adóigazolás eredeti példányának átadása, bemutatása, megküldése a Vevő részére.
   8. Amennyiben az Eladót - az Art. 36/B. §-a alkalmazásával - felvették a köztartozásmentes adózói adatbázisba, az adóigazolás benyújtása alól mindaddig mentesül, amíg szerepel az említett adatbázisban.
   9. Az általános forgalmi adóról szóló törvénynek megfelelően kiállított számla a Ptk. 6:130. § (1)-(2) bekezdéseiben előírtak szerint, a kézhezvételének napját követő 30 naptári napon belül kerül kifizetésre, az Eladó cégkivonatában szereplő, a számlán feltüntetésre kerülő számlájára történő átutalással Az adóigazolás késedelmes rendelkezésre bocsátása esetén a fizetési határidőt az adóigazolás átvételétől kell számítani.
   10. Késedelmes teljesítés esetén Vevő a Ptk. 6:155. §-ában meghatározott késedelmi kamat fizetésére köteles.
   11. Az Eladó a Kbt. 136. § (1) bekezdése alapján kötelezettséget vállal arra, hogy
3. nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek az Eladó adóköteles jövedelmének csökkentésére alkalmasak;
4. a szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143. § (3) bekezdése szerinti ügyletekről a Vevőt haladéktalanul értesíti.
5. **Teljesítési biztosíték**
   1. A Vevő a szerződés teljesítésének elmaradásával kapcsolatos igények biztosítékaként a Kbt. 134. § (1)-(2) bekezdései alapján a 4.2. pontban feltüntetett, általános forgalmi adó nélkül számított ellenérték 5%-ának megfelelő, azaz ……………..- Ft összegű teljesítési biztosítékot köt ki.
   2. A biztosíték érvényességi ideje 2018. június 30.
   3. A biztosíték az Eladó választása szerint teljesíthető
6. óvadékként az előírt pénzösszegnek az ajánlatkérőként szerződő félnek a Szerződés 1. oldalán feltüntetett számlájára történő átutalással, vagy
7. pénzügyi intézmény vagy biztosító által vállalt garancia vagy készfizető kezesség biztosításával, vagy
8. biztosítási szerződés alapján kiállított – készfizető kezességvállalást tartalmazó – kötelezvénnyel.
   1. A biztosítéknak feltétel nélkülinek, visszavonhatatlannak, a Vevő számára formáját és tartalmát tekintve elfogadhatónak, a jelen Szerződésben meghatározott feltételeknek megfelelőnek kell lennie.
   2. A biztosítékról szóló, az Eladó által a szerződéskötéskor átadott eredeti okmány a szerződés 3. számú mellékletévé válik.
   3. A biztosíték igénybevételére a Vevő azokban az esetekben jogosult, amelyekben az Eladó a jelen Szerződésben vállalt kötelezettségét egyáltalán nem teljesít, nem szerződésszerűen, késedelmesen teljesíti.
   4. Amennyiben a teljesítési biztosíték rendelkezésre bocsátása a Vevő számlájára történő átutalással történik, úgy ebben az esetben az Eladó erre vonatkozó cégszerűen aláírt nyilatkozata és az átutalás teljesítésének bizonylata, egyéb esetben a bank vagy biztosító által kiadott okirat válik a szerződés mellékletévé.
9. **Szavatosság**
   1. Az Eladó az általa szállított kötetekre a rájuk vonatkozó átadás-átvételi jegyzőkönyv keltétől számított 6 hónapig terjedő időre szavatosságot vállal.
   2. Az Eladó a szavatosság időtartama alatt a hibabejelentéstől számított 60 naptári napon belül, térítésmentesen köteles kicserélni a hibás kötetet. Amennyiben az érintett kötet beszerezhetetlenné válik, erről az Eladó cégszerűen aláírt nyilatkozatban értesíti a Vevőt, és visszautalja a kötet árát a Vevő számlájára.
10. **Kötbér, kártérítés**
    1. Az Eladó kötelezettséget vállal arra, hogy minden szakmailag elvárható módszerrel gondoskodik arról, hogy a kötetek a Vevővel egyeztetett időpontokban teljesítés helyére érkezzenek.
    2. Amennyiben az 5.6. pont szerinti szállítási határidők betartását elháríthatatlan akadály lehetetlenné teszi, erről az Eladó a Vevőt haladéktalanul értesíti, és a Szerződő Felek kölcsönösen megállapodnak a szállítás új időpontjában.
    3. Meghiúsulási kötbér: amennyiben az Eladó a Szerződés 2. sz. mellékletében felsorolt kötetek (ide nem értve a 2/A sz. mellékletben felsorolt köteteket) szállítására vonatkozó kötelezettségét az előírt kötbérterhes határidőre nem teljesíti, úgy a le nem szállított kötetek után köteles a kötet nettó ára 20%-ának megfelelő összegű meghiúsulási kötbért fizetni a Vevő részére.
    4. Amennyiben az Eladó a 2. sz. mellékletben felsorolt valamely kötetet a kötbérterhes határidő lejártát követően, de az 1. sz. mellékletben felsorolt kötetekre vonatkozó teljesítési véghatáridőt megelőzően szállít a Vevő részére, úgy a levont kötbér visszafizetésre kerül részére.
    5. Amennyiben az Eladó bármely kötetet a teljesítési véghatáridő leteltét követően szállít, úgy a késedelem minden napja után 50.- Ft/kötet/nap összegű kötbér fizetésére köteles.
    6. A Vevőnek jogában áll az esedékessé vált kötbért a következő számla vagy a teljesítési biztosíték terhére– az Eladónak a kötbér összegét is tartalmazó nyilatkozata vagy mindkét fél által aláírt jegyzőkönyv alapján – érvényesíteni. A kötbér a szerződésszegés napján esedékessé válik.
    7. Az Eladó köteles megtéríteni minden olyan, a Vevőnek okozott igazolt kárt, amely olyan okból keletkezett, amelyért az Eladó felelős. A Vevő az igazolt kárának összegét az előző pontban meghatározott módon jogosult érvényesíteni.
    8. Bármely nem szerződésszerű teljesítés jogi fenntartás nélküli elfogadása a Vevő részéről nem értelmezhető joglemondásként azon igényről vagy igényekről, amelyek a Vevőt a szerződésszegés következményeként megilletik.
11. **Együttműködés,**
    1. A felek megállapodnak abban, hogy együttműködnek jelen szerződés eredményes teljesítése céljából.
    2. A jelen szerződéssel kapcsolatban a felek közötti bármely értesítésnek írásban kell történnie.
    3. A felek nyilatkozattételre jogosult képviselői:
       1. a Vevő képviselői:

Szerződéses kérdésekben:

……….......... tel: +361 441 …………… fax: +361 441 ………………

[……………………………..@...........................](mailto:markoja.szilard@ogyk.hu)

Szakmai kérdésekben:

……….......... tel: +361 441 …………… fax: +361 441 ………………

[……………………………..@...........................](mailto:markoja.szilard@ogyk.hu)

* + 1. Az Eladó képviselői

Szerződéses kérdésekben:

……….......... tel: ………………… fax: ……………….………………

[……………………………..@...........................](mailto:markoja.szilard@ogyk.hu)

Szakmai kérdésekben és a reklamáció kezelés tekintetében:

……….......... tel: ………………… fax: ……………….………………

[……………………………..@...........................](mailto:markoja.szilard@ogyk.hu)

* 1. A Felek képviselői jogosultak és kötelesek megtenni minden, a szerződés teljesítése érdekében szükséges intézkedést és nyilatkozatot, amely nem ellentétes a jelen szerződésben és annak mellékleteiben foglaltakkal, valamint nem minősül a szerződés módosításának, kiegészítésének. A megnevezett személyek változásáról felek haladéktalanul kötelesek egymást írásban értesíteni.
  2. A Kbt. 138. § (1) bekezdése szerint a jelen szerződést a közbeszerzési eljárás nyerteseként szerződést kötő fél köteles teljesíteni, a szerződés teljesítésében résztvevő alvállalkozókra vonatkozó, a Kbt. 138. § (1) bekezdése alapján adott nyilatkozat a Szerződés 5. sz. mellékletét képezi.

1. **A szerződés módosítása**

A jelen szerződés módosítása kizárólag a Kbt. 141. §-142. §- aiban foglaltak figyelembe vételével, mindkét fél egyetértésével, a szerződés aláírására jogosult személyek aláírásával, a Kbt. 37. § (1) bekezdésében előírt közzétételi kötelezettség megtartásával történhet.

1. **A szerződés felmondása**
   1. A Vevő a Kbt. 143. § (1) bekezdése alapján jogosult a szerződést felmondani vagy a szerződéstől elállni, amennyiben
      * + 1. feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
          2. az Eladó nem biztosítja a Kbt. 138. §-ban foglaltak betartását, vagy az Eladó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
          3. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
   2. A Vevő a Kbt. 143. § (2) bekezdése alapján köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy az Eladó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
   3. A Vevő a Kbt. 143. § (3) bekezdése alapján jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, amennyiben:
      * + 1. az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
          2. az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
   4. Az Eladó súlyos szerződésszegése esetén a Vevő a szerződés azonnali hatályú felmondására jogosult.
   5. Súlyos szerződésszegésnek minősül:

* a jelen Szerződésben meghatározott ütemezéstől 2. alkalommal történő eltérés;
* a Vevővel előzetesen egyeztetett szállítási határidő 2. alkalommal történő megszegése;
* a jelen Szerződésben előírt fizetési feltételek 2. alkalommal történő megszegése.
  1. A jelen Szerződés megszűnik, amennyiben a 4.1. pontban meghatározott keretösszeg terhére további kifizetés nem lehetséges.
  2. Felmondás illetve a Szerződés egyéb okból történő megszűnése esetén az Eladó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

1. **Titokvédelem**

Az Eladót titoktartási kötelezettség terheli a jelen szerződés teljesítése során a Vevővel, annak tevékenységével kapcsolatban tudomására jutó mindennemű – közérdekűnek nem minősülő – adat, információ, ismeret vonatkozásában. E titoktartási kötelezettség kiterjed az Eladó alkalmazottaira, munkatársaira, illetve alvállalkozóira és egyéb közreműködőire is, akiket erre az Eladó köteles hitelt érdemlően figyelmeztetni.

1. **Jogviták rendezése**
   1. A Vevő és az Eladó köteles minden lehetséges erőfeszítést megtenni annak érdekében, hogy a jelen szerződéssel kapcsolatban közöttük felmerülő bármiféle nézeteltérést vagy vitát békés úton, közvetlen tárgyalások útján rendezzenek.
   2. Amennyiben az előző pontban említett tárgyalások megkezdését követő 10 munkanapon belül a felek nem tudnának békés úton egyezségre jutni a jelen szerződéssel kapcsolatban közöttük felmerült vitát illetően, úgy a perben eljáró bíróságot az 1952. évi III. törvény (Pp.) rendelkezései alapján kell kiválasztani.
2. **Átláthatóság**

Eladó a 368/2011. (XII. 31.) Korm. rendelet 50. § (1a) bekezdése alapján nyilatkozik arról, hogy a nemzeti vagyonról szóló 2011. évi CXCVI. törvény 3. § (1) bekezdése alapján átlátható szervezetnek minősül. Nyilatkozata a Szerződés mellékletét képezi. Eladó kötelezettséget vállal arra, hogy e nyilatkozatban foglaltak változása esetén haladéktalanul, írásban tájékoztatja az Vevőt. Eladó tudomásul veszi, hogy a valótlan tartalmú nyilatkozat alapján kötött szerződést Eladó azonnali hatállyal felmondja vagy – ha a szerződés teljesítésére még nem került sor - a szerződéstől eláll.

1. **Egyéb megállapodások**
   1. A Vevő haladéktalanul, írásban értesíti az Eladót arról, ha a rendelkezésre álló keretösszeg terhére további megrendelés nem lehetséges.
   2. A Vevő kizárólag a jelen szerződés késedelem és hibátlan teljesítése esetén járul hozzá ahhoz, hogy az Eladó a szerződés tárgyát képező értékesítésre referenciaként hivatkozzon. Hibás, késedelmes teljesítés vagy egyéb szerződésszegés esetén a Vevő e körülményt a referenciaigazolásban feltünteti.
2. **Záró rendelkezések** 
   1. A szerződés a felek kölcsönös aláírása napján lép hatályba.
   2. A szerződésben nem szabályozottak tekintetében a Polgári Törvénykönyvről szóló 2013. évi V. törvény és a közbeszerzésekről szóló 2015. évi CXLIII. törvény előírásai az irányadók.
   3. A jelen Szerződés öt egymással mindenben megegyező eredeti példányban készült, amelyekből három példány a Vevőt és kettő példány az Eladót illet meg.
   4. A szerződést a felek átolvasás és értelmezés után, mint akaratukkal megegyezőt aláírták.
   5. Jelen szerződés elválaszthatatlan részét képezik az alábbi mellékletek:

1. sz. melléklet: A szerződés 1. pontja alapján szállítandó kötetek ártáblázata

2. sz. melléklet: A Szerződés 2.1. pontja alapján szállítandó címekre vonatkozó ártáblázat

2/A sz. melléklet A Szerződés 2.3. pontja szállítható címekre vonatkozó ártáblázat

3. sz. melléklet: Teljesítési biztosíték okmány

4. sz. melléklet: Átláthatósági nyilatkozat.

5. sz. melléklet: Nyilatkozat a Kbt. 138. § (3) bekezdése alapján

Budapest, 2017. ……………………..

|  |  |  |
| --- | --- | --- |
| ………………………….. | ………………………….. | …………………………..  …………………………..  ………………………….. |
| Országgyűlés Hivatala  Vevő | | …………………………….  Eladó |